CELEX: C2006/022/06
Language: sk
Date: 2006-01-28 00:00:00
Title: Vec C-379/05: Návrh na začatie prejudiciálneho konania podaný uznesením Gerechtshof te Amsterdam z  21. septembra 2005 , ktorý súvisí s konaním: Amurta S.G.P.S. proti Inspecteur van de Belastingdienst/Amsterdam

28.1.2006   
            
            
               SK
            
            
               Úradný vestník Európskej únie
            
            
               C 22/3
            
         Návrh na začatie prejudiciálneho konania podaný uznesením Gerechtshof te Amsterdam z 21. septembra 2005, ktorý súvisí s konaním: Amurta S.G.P.S. proti Inspecteur van de Belastingdienst/Amsterdam
   (Vec C-379/05)
   (2006/C 22/06)
   Jazyk konania: holandčina
   Gerechtshof te Amsterdam podal uznesením z 21. septembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Amurta S.G.P.S. proti Inspecteur van de Belastingdienst/Amsterdam a bol doručený kancelárii Súdneho dvora 17. októbra 2005.
   Gerechtshof te Amsterdam žiada Súdny dvor, aby rozhodol o nasledujúcich otázkach:
   
               1.
            
            
               Je oslobodenie podľa článku 4 Wet op de dividendbelasting 1965 (zákon o dani z dividend z roku 1965), tak ako je opísané v bodoch 5.3 až 5.5. tohto uznesenia, spolu s oslobodením podľa článku 4a toho istého zákona v súlade s ustanoveniami Zmluvy ES o voľnom pohybe kapitálu (články 56 až 58 ES), hoci takéto oslobodenie sa vzťahuje len na vyplatenie dividend akcionárom podliehajúcim dani z príjmu právnických osôb v Holandsku alebo zahraničným akcionárom, ktorí majú v Holandsku organizačnú zložku, ktorá tieto akcie vlastní, na ktorých sa vzťahuje oslobodenie podielov podľa článku 13 Wet op de venootschapsbelasting 1969 (zákon o dani z príjmov právnických osôb z roku 1969)?
            
         
               2.
            
            
               Má na odpoveď na prvú otázku vplyv, či štát pobytu akcionára alebo štát, na území ktorého je usadená zahraničná holdingová spoločnosť, na ktorých sa nevzťahuje oslobodenie podľa článku 4 Wet op de dividendbelasting 1965, poskytne tomuto akcionárovi alebo tejto spoločnosti plný zápočet (full credit) holandskej dane z dividend?